دعتنا اليوم شركة GAMY (الشركة المالكة لحقوق الألعاب الإلكترونية للدوري السعودي) لحفل اعلان تدشين النسخ السعودية للعبة FIFA 15 والغلاف الرسمي لها. هذي كل المعلومات اللي تحتاج تعرفها عنها:
مين اللاعب اللي على الغلاف؟
لاعب النصر يحيى الشهري، وبتكون صورته موجوده على جميع النسخ العادية للعبة.
متى تنزل السوق وكم سعرها؟
تاريخ الاطلاق الرسمي بيكون 23 سبتمبر الموافق 28 ذو القعدة، وبتتوفر النسخة العادية في محلات الألعاب. اما بالنسبة لاصدارات الأندية الخاصة فكل نادي راح يوفّر نسخته عن طريق المتجر الخاص فيه. أيضاً موبايلي تناقش حالياً فكرة بيع اللعبة في بعض فروعها.
اما بالنسبة للأسعار الرسمية:
- النسخة العادية: 279 ريال
- نسخ الأندية الخاصة: 299 ريال
هل اللعبة تدعم العربي؟
ايه تدعم العربي بالكامل بالاضافة الى التعليق العربي.
هل نسخة الستور السعودي (النسخة الرقمية) تدعم العربي والأندية السعودية؟
ايه.
مين المعلقين على هالجزء؟
الى الآن ما ذكروا غير عصام الشوالي. واتوقع بنكون سعيدين جداً لو خلوه لحاله يعلّق، لان ما اعتقد احد بيشتاق لراعي "المهم هو عنصر السرعة لا التسرع".
وش يميّز اصدارات الأندية الخاصة؟
يميّزها:
- الغلاف الحديدي المميّز.
- حصولك على 15 بكج ذهبي في طور الالتميت تيم.
- دعمك لناديك عن طريق شراءك للنسخة الخاصة فيه.
هذي كل المعلومات اللي وفروها لنا حالياً. اي شي جديد راح نجيبه لك أول بأول ان شاءالله.